**สรุป**

**ความหลากหลายทางชีวภาพพรรณพืชสวนป่าขององค์การอุตสาหกรรมป่าไม้ภาคใต้**

จากการสำรวจความหลากหลายทางชีวภาพพรรณพืชในพื้นที่อนุรักษ์ (Conversation area) ของสวนป่า ในสังกัดองค์การอุตสาหกรรมป่าไม้ภาคใต้ ทั้งหมด 21 สวนป่า ตามทะเบียนแสดงสถานภาพการถูกคุกคามของพืชในประเทศไทย ทำการประเมินโดยใช้หลักการจัดทำ Red List of Threatened Species (IUCN 1994,2001) ของสหภาพสากลว่าด้วยอนุรักษ์ (IUCN) และแสดงสถานภาพของพืชในประเทศไทย พบว่ามีพื้นที่สวนป่าที่มีชนิดพันธุ์ไม้ที่จัดอยู่ในกลุ่มที่พบชนิดพันธุ์หายาก ใกล้สูญพันธุ์ หรือถูกคุกคาม (Rare, Threatened and Endangered Species : RTE) จำนวน 5 สวนป่า ได้แก่

แห่งที่ 1 สวนป่าห้วยน้ำขาว จังหวัดกระบี่ พบชนิดพันธุ์ไม้ คือ เคี่ยม (*Cotylelobium lanceolatum Craib.*)

แห่งที่ 2 ,3 และ 4 ได้แก่ สวนป่าหลังสวน, สวนป่าทุ่งตะโก จังหวัดชุมพร, สวนป่าหาดใหญ่ จังหวัดสงขลา   
พบชนิดพันธุ์ไม้เดียวกัน คือ ขี้หนอน (*Chaetocarpus castanocarpus (Roxb.) Thwaites*)

และแห่งที่ 5 สวนป่ากาญจนดิษฐ์ จังหวัดสุราษฎร์ธานี พบชนิดพันธุ์ไม้ คือ สะเต้า (*Pterospermum grandiflorum*) ซึ่งสวนป่าทั้ง 5 แห่งได้มีการดำเนินการจัดทำแนวเขตแยกออกจากพื้นที่อื่นๆ ของสวนป่า พร้อมติดป้ายแสดงแนวเขตให้ชัดเจน

ทั้งนี้ ในส่วนของสวนป่าที่เหลือ ที่ไม่พบชนิดพันธุ์ไม้ที่จัดอยู่ในกลุ่มชนิดพันธุ์หายาก ใกล้สูญพันธุ์ หรือถูกคุกคาม (Rare, Threatened and Endangered Species : RTE) แต่มีผลการสำรวจความหลากหลายและสถานภาพของพรรณพืช (Plant Status) โดยมีรายละเอียดดังต่อไปนี้

1. สวนป่าคลองท่อม มีพื้นที่ที่เข้าลักษณะและคุณสมบัติเป็นพื้นที่ที่มีคุณค่าด้านการอนุรักษ์สูง   
   (High conservation Values: HCVs) คือ ป่าเสม็ด (Melaleuca Forest)
2. สวนป่าพรุดินนา พบชนิดพันธุ์ไม้ ทั้งหมด 11 ชนิด 11 วงศ์ พบไม้ต้น (Tree) จำนวน 7 ชนิด พันธุ์ไม้เด่นเมื่อพิจารณาจากค่าดัชนีความสำคัญของพันธุ์ไม้ 3 อันดับแรก ได้แก่ ลอขาว (*Macaranga tanarius*)   
   ยางนา (*Dipterocarpus alatus*) และ สะเดาเทียม (*Azardirachta excelsa*) พบไม้หนุ่ม (Sapling)   
   6 ชนิด พันธุ์ไม้เด่นเมื่อพิจารณาจากค่าดัชนีความสำคัญของพันธุ์ไม้ 3 อันดับแรก ได้แก่ มะเดื่อปล้อง   
   (*Ficus hispida*) ลอขาว (*Macaranga tanarius*) กระทัง (*Litsea grandis*) และ พบกล้าไม้ (Seeding)   
   1 ชนิด เป็นพันธุ์ไม้เด่นมีค่าดัชนีความสำคัญ คือ ยางนา (Dipterocarpus alatus)
3. สวนป่าวังวิเศษ พบชนิดพันธุ์ไม้ ทั้งหมด 11 ชนิด 11 วงศ์ พบไม้ต้น (Tree) จำนวน 7 ชนิด พันธุ์ไม้เด่นเมื่อพิจารณา จากค่าดัชนีความสำคัญของพันธุ์ไม้ 3 อันดับแรก ได้แก่ ลอขาว (*Macaranga tanarius*) ยางนา (*Dipterocarpus alatus*) และ สะเดาเทียม (*Azardirachta excelsa*) พบไม้หนุ่ม (*Sapling*) 6 ชนิด พันธุ์ไม้เด่นเมื่อพิจารณาจากค่าดัชนีความสำคัญของพันธุ์ไม้ 3 อันดับแรก ได้แก่ มะเดื่อปล้อง (*Ficus hispida*)   
   ลอขาว (*Macaranga tanarius*) กระทัง (*Litsea grandis*) และ พบกล้าไม้ (Seeding) 1 ชนิด เป็นพันธุ์ไม้เด่น  
   มีค่าดัชนี ความสำคัญ คือ ยางนา (*Dipterocarpus alatus*)
4. สวนป่าบางขัน พบชนิดพันธุ์ไม้ 1 ชนิด คือ ไม้ยางนา จำนวน 58 ต้น
5. สวนป่าท่าแซะ พบชนิดพันธุ์ไม้ ทั้งหมด 18 ชนิด 13 วงศ์ พบไม้ต้น (Tree) จำนวน 13 ชนิด พันธุ์ไม้เด่นเมื่อพิจารณาจากค่าดัชนีความสำคัญของพันธุ์ไม้ 3 อันดับแรก ได้แก่ ยางนา (*Dipterocarpus alatus*) เปล้าใหญ่ (*Croton poilnei*) และ มะไฟ (*Baccaurea ramiflora*) โดยมีค่าดัชนีความสำคัญ (Importance Value Index, I.V.I) เท่ากับ 143.499 , 32.974 และ 28.026 ตามลำดับ พบไม้หนุ่ม (Sapling) 6 ชนิด พันธุ์ไม้เด่นเมื่อพิจารณาจากค่าดัชนีความสำคัญของพันธุ์ไม้ 3 อันดับแรก ได้แก่ มะไฟ (*Baccaurea ramiflora*) เหลียง   
   (*Gnetum gnemon*) และ มะเม่า (46.113) โดยมีค่าดัชนีความสำคัญ (Importance Value Index, I.V.I) เท่ากับ 95.226 , 67.489 และ 46.113 ตามลำดับ และ พบกล้าไม้ (Seeding) 7 ชนิด พันธุ์ไม้เด่นเมื่อพิจารณาจากค่าดัชนีความสำคัญของพันธุ์ไม้ 3 อันดับแรก ได้แก่ครั่ง (*Laccifer lacca*) กาแฟ (*Coffea canephora*) และ มะไฟ (*Baccaurea ramiflora*) โดยมีค่าดัชนีความสำคัญ (Importance Value Index, I.V.I) เท่ากับ 53.801 26.901, และ 21.637 ตามลำดับ
6. สวนป่าสินปุน พบพันธุ์ไม้ยืนต้นทั้งสิ้น 35 ชนิดพันธุ์ ได้แก่ กำชำ (*Lepisanthes rubiginosa* (Roxb.) Leenh.) แกงเลียงใหญ่ (*Psydrax dicoccos* Gertn.) ไข่เน่า (*Vitex glabrata* R. Br.) เฉียงพร้านางแอ (*Carallia brachiata* (Lour.) Merr.) ชะเนียง (*Archidendron jiringa* (Jack) I. C. Nielsen) ตะแบก (Unknown 5) ติ้วเกลี้ยง (*Cratoxylum cochinchinense* Bl.)   
   ทุ้งฟ้า (*Alstonia macrophylla* Wall. Ex G. Don) เทพทาโร (*Cinnamomum parthenoxylon* (Jack) Meisn.) นูดต้น (*Prunus grisea* (C. Muell.) Kalkman var.Tomentosa (Blume ex Müll. Berol) Kalkman ) ปอหู (*Hibiscus macrophyllus* Roxb. Ex Hornem. ) พลอง (*Dipterocarpus tuberculatus* Roxb.) พลับพลา (*Microcos tomentosa* Sm.) เพกา (*Oroxylum indicum* (L.) Benth. Ex Kurz) มะเดื่อทอง (*Ficus vasculosa* Wall. Ex Miq.) มะเดื่อป่า (Unknown 3) ยอเถื่อน (*Morinda elliptica* Ridl.) ยางปาย (*Dipterocarpus costatus* C. F. Gaertn.) ยางพารา (*Hevea brasiliensis* Mull-Arg.) เลี่ยน   
   (*Melia azedarach* L.) วา (*Garcinia hombroniana* Pierre ) หาด (*Artocarpus lacucha* Roxb. Ex Buch.-Ham.) (*Antidesma* sp.1) (*Antidesma* sp.2) (*Barringtonia* sp.) (*Castanopsis* sp.) (*Diospyros* sp.) (*Knema* sp.) (*Shorea* sp.) Unknown 1 (1\*2) (Unknown 2) Unknown 1 (1\*3) (Unknown 4) Unknown 1 (2\*3)(Unknown 6)Unknown 1 (2\*4) (Unknown 7) Unknown 1 (2\*5) (Unknown 8) Unknown 2 (1\*1) (Unknown 1) พื้นที่ส่วนใหญ่เป็นสังคมยางพารา เนื่องจาก พันธุ์ไม้เด่น เมื่อพิจารณาจากค่าดัชนีความสำคัญของพันธุ์ไม้พบว่ายางพารามีค่าเป็นอันดับแรก

ทั้งนี้ พื้นที่สวนป่าที่ไม่ได้กล่าวถึงนั้น ยังไม่ถึงเวลาการสำรวจประจำปี 2566 และการดำเนินการจัดการพื้นที่ของสวนป่าในทุกพื้นที่ที่มีคุณค่าด้านการอนุรักษ์ จะมีการติดป้ายแสดงเขตแนวพื้นที่ที่มีคุณค่าด้านการอนุรักษ์สูง ป้ายห้ามบุกรุกแผ้วถางพื้นที่ ห้ามตัดไม้และห้ามล่าสัตว์ โดยรอบพื้นที่ อีกทั้งประชาสัมพันธ์ให้ชุมชนทราบถึงความสำคัญของพื้นที่ HCV และชนิดพันธุ์ไม้ในกลุ่ม RTE เพื่อช่วยกันป้องกันการกระทำความผิดในพื้นที่ รวมทั้งจัดทำเป็นแหล่งเรียนรู้ ศึกษาวิจัยทางธรรมชาติแก่เยาวชนต่อไป